Jelgavkrasti
Jelgavkrasti ir apdzīvota vieta Limbažu novada Liepupes pagastā. Izvietojušies Liepupes labajā krastā pie autoceļa A1 6 km no pagasta centra Mustkalniem, 34 km no Salacgrīvas un 69 km no Rīgas. Apdzīvotā vieta veidojusies kā miestiņš netālu no Pernigeles (Liepupes) muižas. 1933. gadā Jelgavkrastiem (Jelgavkrogam) tika piešķirts biezi apdzīvotas vietas (ciema) statuss. Jelgavkrastos atrodas motelis un doktorāts, upes pretējā krastā — Liepupes luterāņu baznīca. Blakus ciemam atrodas "Lembužu alus" brūzis.